ระเบียบการแข่งขันกีฬาเทเบิลเทนนิส

**กีฬาอาวุโสแห่งชาติ ครั้งที่ 2 (พ.ศ.2562) “รมย์บุรีเกมส์”**

#### ณ จังหวัดบุรีรัมย์

**\*\*\*\*\*\*\*\*\*\*\*\*\*\***

**1. สมาคมกีฬาเทเบิลเทนนิสแห่งประเทศไทย**

##### นายกสมาคม นายพีรเดช พฤฒิพฤกษ์

เลขาธิการ นายดอน มุดตางาม

สถานที่ติดต่อ สมาคมกีฬาเทเบิลเทนนิสแห่งประเทศไทย

การกีฬาแห่งประเทศไทย

286 ถนนรามคำแหง แขวงหัวหมาก เขตบางกะปิ กรุงเทพฯ 10240

โทรศัพท์ / โทรสาร 02-1709474

**2. คณะกรรมการดำเนินการแข่งขัน**

ประธานฝ่ายกีฬาเทเบิลเทนนิสของจังหวัดเจ้าภาพ ประธานกรรมการ

ผู้แทนสมาคมกีฬาเทเบิลเทนนิสแห่งประเทศไทย รองประธานกรรมการ

คณะกรรมการกีฬาจังหวัดเจ้าภาพ กรรมการ

นายกสมาคมกีฬาแห่งจังหวัดเจ้าภาพ กรรมการ

บุคคลที่เจ้าภาพแต่งตั้ง กรรมการและเลขานุการ

ผู้แทนการกีฬาแห่งประเทศไทย กรรมการและผู้ช่วยเลขานุการ

**3. คณะกรรมการพิจารณาการประท้วง**

3.1 **คณะกรรมการพิจารณาการประท้วงคุณสมบัตินักกีฬา** ประกอบด้วย

ผู้อำนวยการฝ่ายพัฒนากีฬาเป็นเลิศ กกท. ประธานกรรมการ

ผู้แทนสมาคมกีฬาเทเบิลเทนนิสแห่งประเทศไทย กรรมการ

ผู้อำนวยการกองแข่งขันกีฬาเป็นเลิศ กกท. กรรมการและเลขานุการ

ฝ่ายจัดการแข่งขันของสมาคมกีฬาเทเบิลเทนนิสแห่งประเทศไทย กรรมการและผู้ช่วยเลขานุการ

3.2 **คณะกรรมการพิจารณาการประท้วงเทคนิค** ประกอบด้วย

ผู้แทนสมาคมกีฬาเทเบิลเทนนิสแห่งประเทศไทย ประธานกรรมการ

ผู้ชี้ขาดการแข่งขันเทเบิลเทนนิสกีฬาผู้สูงอายุแห่งชาติ กรรมการ

ผู้แทนการกีฬาแห่งประเทศไทย กรรมการ

บุคคลที่จังหวัดเจ้าภาพกีฬาผู้สูงอายุแห่งชาติแต่งตั้ง กรรมการและเลขานุการ

บุคคลที่สมาคมกีฬาเทเบิลเทนนิสแห่งประเทศไทยแต่งตั้ง 1 คน กรรมการและผู้ช่วยเลขานุการ

**4.ข้อบังคับและกติกาการแข่งขัน**

4.1 ให้ใช้ข้อบังคับการกีฬาแห่งประเทศไทย ว่าด้วยการแข่งขันกีฬาแห่งชาติ พ.ศ. 2550 บังคับใช้บางกรณีโดยอนุโลม

4.2 ให้ใช้กติกาการแข่งขันกีฬาเทเบิลเทนนิสของสมาคมกีฬาเทเบิลเทนนิสแห่งประเทศไทย ฉบับปัจจุบันและประกาศเพิ่มเติม

4.3 ในกรณีที่เกิดปัญหาที่ไม่ได้ระบุไว้ในข้อบังคับหรือกติกาการแข่งขันในการวินิจฉัยกรณีนั้นๆ ให้เป็น หน้าที่ของผู้แทนสมาคมกีฬาเทเบิลเทนนิสแห่งประเทศไทย และประธานฝ่ายกีฬาเทเบิลเทนนิสจังหวัดเจ้าภาพ เป็นผู้พิจารณาตัดสิน

**5. ประเภทการแข่งขัน** แบ่งการแข่งขันออกเป็น 12 ประเภท ดังนี้ คือ

* 1. ประเภทชายเดี่ยว อายุ 40-49 ปี
  2. ประเภทชายเดี่ยว อายุ 50-59 ปี
  3. ประเภทชายเดี่ยว อายุ 60 ปีขึ้นไป
  4. ประเภทหญิงเดี่ยว อายุ 40-49 ปี
  5. ประเภทหญิงเดี่ยว อายุ 50 ปีขึ้นไป
  6. ประเภทชายคู่ อายุ 40-49 ปี
  7. ประเภทชายคู่ อายุ 50-59 ปี
  8. ประเภทชายคู่ อายุ 60 ปี ขึ้นไป
  9. ประเภทหญิงคู่ อายุ 40-49 ปี
  10. ประเภทหญิงคู่ อายุ 50 ปีขึ้นไป
  11. ประเภทคู่ผสม อายุ 40-49 ปี
  12. ประเภทคู่ผสม อายุ 50 ปีขึ้นไป

**6. คุณสมบัติของผู้เข้าร่วมการแข่งขัน**

6.1 นักกีฬาที่สมัครเข้าร่วมการแข่งขันจะต้องเป็นนักกีฬาที่ขึ้นทะเบียนกับสมาคมกีฬาแห่งจังหวัดนั้นๆ เท่านั้น

**6.2 นักกีฬาทุกคนจะต้องนำเอกสารการตรวจสุขภาพ (ใบรับรองแพทย์) ไม่เกิน 1 เดือนก่อนการแข่งขัน มายื่นให้กับคณะกรรมการจัดการแข่งขันในวันประชุมผู้จัดการทีม ทั้งรอบแข่งขันคัดเลือกระดับภาคและรอบแข่งขันระดับชาติ หากไม่นำเอกสารมายื่นตามกำหนดจะไม่มีสิทธิ์ลงทำการแข่งขันโดยเด็ดขาด**

6.3 นักกีฬาประเภทชายเดี่ยว,หญิงเดี่ยว,ชายคู่ และหญิงคู่ อายุ 40 – 49 ปี ต้องเกิดตั้งแต่ พ.ศ. 2522 – 2513

* 1. นักกีฬาประเภทชายเดี่ยว,หญิงเดี่ยว,ชายคู่ และหญิงคู่ อายุ 50 – 59 ปี ต้องเกิดตั้งแต่ พ.ศ. 2512 - 2503
  2. นักกีฬาประเภทชายเดี่ยว,หญิงเดี่ยว,ชายคู่ และหญิงคู่ อายุ 60 ปีขึ้นไป ต้องเกิดตั้งแต่ พ.ศ. 2502

**7. จำนวนผู้เข้าร่วมการแข่งขัน**

7.1 แต่ละจังหวัดส่งนักกีฬาเข้าร่วมการแข่งขันระดับรวมภาคได้ไม่จำกัดจำนวน

7.2 นักกีฬาสามารถสมัครเข้าร่วมการแข่งขันในเกณฑ์อายุที่น้อยกว่าได้ แต่ต้องสมัครในเกณฑ์อายุหลักของตนเองก่อน

7.3 ผู้ฝึกสอนอัตราส่วนต่อนักกีฬา 6 ต่อ 1 คน

7.6 การคัดเลือกจำนวนที่ไปแข่งขันระดับชาติ รายการละ 12 คน/คู่

**8. วิธีจัดการแข่งขัน**

8.1 ถ้ามีทีมเข้าร่วมการแข่งขันน้อยกว่า 6 คน ให้แข่งขันแบบพบกันหมด

8.2 ถ้ามีทีมเข้าร่วมการแข่งขันตั้งแต่ง 6 คนขึ้นไป ให้ใช้วิธีการแข่งขันแบบแบ่งสาย และแข่งขันแบบพบกันหมดในสาย และแพ้คัดออกในรอบต่อไป

* 1. กำหนดแบ่งสายการกำหนดรอบ (STAGE) และการวางมืออันดับดำเนินการโดยสมาคมฯ

8.4 การจัดการแข่งขันในประเภทเดี่ยว รอบแรกแบ่งการแข่งขันออกเป็นกลุ่ม แข่งขันแบบวนพบกันหมด รอบสองแข่งขันแบบแพ้คัดออก ในประเภทคู่แข่งขันในแบบแพ้คัดออกจนถึงรอบชิงชนะเลิศ

8.5 ในการแข่งขันแต่ละประเภทใช้ระบบ 3 ใน 5 เกมๆละ 11 คะแนน

**9. รางวัลการแข่งขัน**

รางวัลที่ 1 เหรียญชุบทอง และประกาศนียบัตร

รางวัลที่ 2 เหรียญชุบเงิน และประกาศนียบัตร

รางวัลที่ 3 เหรียญชุบทองแดง และประกาศนียบัตร (ครองร่วม)

รางวัลนักกีฬาดีเดนชาย/หญิง โล่รางวัลนักกีฬาดีเด่นและประกาศนียบัตร

รางวัลผูฝกสอนดีเดนทีมชาย/ทีมหญิง โล่รางวัลผู้ฝึกสอนดีเด่นและประกาศนียบัตร

**หมายเหตุ** **สำหรับเหรียญรางวัลและใบประกาศนียบัตรทางจังหวัดเจ้าภาพเป็นผู้ดำเนินการจัดเตรียมไว้ให้ ในส่วนโล่รางวัลนักกีฬาดีเด่น/ผู้ฝึกสอนดีเด่น กกท. เป็นผู้ดำเนินการให้**

**10. จำนวนเหรียญรางวัล และประกาศนียบัตร**

เหรียญชุบทอง จํานวน 19 เหรียญ ประกาศนียบัตร 19 ใบ

เหรียญชุบเงิน จํานวน 19 เหรียญ ประกาศนียบัตร 19 ใบ

เหรียญชุบทองแดง จํานวน 38 เหรียญ ประกาศนียบัตร 38 ใบ

**11. การแต่งกายของนักกีฬา**

11.1 นักกีฬาที่เข้าร่วมการแข่งขันจะต้องแต่งกายสุภาพเรียบร้อย ตามกติกาและระเบียบของสมาคมกีฬาเทเบิลเทนนิสแห่งประเทศไทย โดยเสื้อผ้าที่ใช้แข่งขันจะประกอบไปด้วยเสื้อแขนสั้นหรือ แขนกุด กางเกงขาสั้นหรือกระโปรงหรือส่วนหนึ่งของชุดกีฬา ถุงเท้าและรองเท้า ให้ผู้เข้าแข่งขันสอดชายเสื้อไว้ในกางเกงหรือกระโปรงทุกครั้งเว้นแต่เสื้อนั้นเป็นชุดเข้ารูปเรียบร้อยและได้รับอนุญาตจากผู้ชี้ขาดแล้ว

11.2 นอกจากแขนเสื้อและปกของเสื้อแข่งขันแล้ว สีส่วนใหญ่ของเสื้อแข่งขัน กางเกงหรือกระโปรง จะต้องเป็นสีที่แตกต่างกับลูกเทเบิลเทนนิสที่ใช้แข่งขันอย่างชัดเจน

11.3 ในการแข่งขันประเภทคู่นักกีฬาที่มาจากสังกัดเดียวกันจะต้องแต่งกายที่มีสีและรูปแบบที่ เหมือนกันโดยนักกีฬาทั้งสองฝ่ายจะต้องแต่งกายด้วยเสื้อที่มีสีแตกต่างกัน ในกรณีที่เสื้อแข่งขันมีสีคล้ายคลึงกัน แล้วไม่สามารถตกลงกันได้จะใช้วิธีจับสลาก

**12. มารยาทของนักกีฬาและเจ้าหน้าที่**

นักกีฬาและเจ้าหน้าที่ทุกคนต้องปฏิบัติตนให้สมกับเป็นนักกีฬาและเจ้าหน้าที่ที่ดีและจะต้องปฏิบัติตามระเบียบข้อบังคับ กติกาการแข่งขันทุกประการ หากมีการประพฤติตนไม่เหมาะสมหรือมีการละเมิดจะได้รับการพิจารณาโทษตามควรแก่กรณี

**13. การประท้วง**

13.1 การประท้วงคุณสมบัติของนักกีฬาหัวหน้าคณะนักกีฬาจังหวัดเป็นผู้ยื่นประท้วงเป็นลายลักษณ์อักษร พร้อมเอกสารหลักฐานต่อประธานกรรมการพิจารณาการประท้วงคุณสมบัติของนักกีฬา และวางเงินประกันการประท้วง เป็นเงิน 5,000 บาท

(ห้าพันบาทถ้วน)

13.2 การประท้วงทางด้านเทคนิคกีฬา ให้ประท้วงภายในเวลา 1 ชั่วโมง นับแต่การแข่งขันในครั้งนั้นสิ้นสุดลง การประท้วงต้องทำเป็นลายลักษณ์อักษรผู้จัดการทีมเป็นผู้ลงนาม และวางเงินประกันการประท้วงเป็นเงิน 1,000 บาท (หนึ่งพันบาทถ้วน) และจะคืนให้หากคณะกรรมการวินิจฉัยให้เป็นไปตามคำประท้วงนั้นหากไม่เป็นผล ให้เงินนั้นตกเป็นทุนดำเนินการของจังหวัดเจ้าภาพ

**14. จำนวนผู้ตัดสิน**

14.1 ผู้แทนสมาคมกีฬา จำนวน 1 คน

14.2 วิทยากร จำนวน 2 คน

14.3 ผู้ตัดสิน จำนวน 12 คน

**15. คุณสมบัติของผู้ตัดสิน**

ผู้ตัดสินต้องผ่านการอบรมฯ จากสมาคมกีฬาแห่งประเทศไทย หรือการกีฬาแห่งประเทศไทย และ ผู้ตัดสินที่ผ่านการอบรมฯ ดังกล่าวต้องขึ้นทะเบียนกับการกีฬาแห่งประเทศไทย และได้รับการพิจารณา จากสมาคมกีฬาแห่งประเทศไทย เสนอรายชื่อให้การกีฬาแห่งประเทศไทย แต่งตั้งให้ปฏิบัติหน้าที่เป็น ผู้ตัดสินกีฬา

การปฏิบัติหน้าที่ของผู้ตัดสินต้องตระหนัก และคำนึงถึงการมีส่วนได้ส่วนเสีย ในกรณีที่มีส่วน เกี่ยวข้องหรืออาจจะมีส่วนเกี่ยวข้องในการปฏิบัติหน้าที่ เพื่อมิให้เกิดคำครหาหรือเกิดการประท้วงฯ อันเชื่อได้ว่าไม่โปร่งใส หรือยุติธรรมของการตัดสิน

**16. โลโก้สำหรับนักกีฬาและเจ้าหน้าที่ ที่ลงทำการแข่งขัน**

**1.** สำหรับเครื่องหมายการค้า คำโฆษณา หรือสัญลักษณ์อันเป็นการโฆษณาที่มิใช่สิทธิประโยชน์ของเกมส์การแข่งขัน ให้มีขนาดไม่เกิน 2 x 3 นิ้ว จำนวน 1 จุดเท่านั้น และห้ามนำตรา หรือเครื่องหมายการค้าที่เป็นการประชาสัมพันธ์การขาย หรือเกี่ยวข้องกับบุหรี่และเครื่องดื่มแอลกอฮอล์ใส่ลงทำการแข่งขันโดยเด็ดขาด

2. อนุญาตให้ใช้ชื่อจังหวัดมีขนาดตัวอักษรสูงไม่เกิน 5 ซม. จำนวนไม่เกิน 1 แถว เท่านั้น

3. ไม่อนุญาตให้ติดธงชาติลงทำการแข่งขัน

4. หากมีข้อขัดแย้งกับกฎ ระเบียบ กติกา ของสหพันธ์กีฬานั้นๆให้ กกท. พิจารณาอนุญาตเป็นกรณี

**17. อุปกรณ์การแข่งขัน**

17.1 โต๊ะเทเบิลเทนนิส ต้องได้รับการรับรองจากสมาคมกีฬาเทเบิลเทนนิสแห่งประเทศไทย หรือสหพันธ์เทเบิลเทนนิสนานาชาติ

17.2 เน็ตเทเบิลเทนนิส ต้องได้รับการรับรองจากสหพันธ์เทเบิลเทนนิสนานาชาติโต๊ะและเน็ท เทเบิลเทนนิสที่ใช้แข่งขัน กำหนดให้เป็นสีฟ้าลูกเทเบิลเทนนิส ต้องได้รับการรับรองจากสหพันธ์เทเบิลเทนนิสนานาชาติ กำหนดให้เป็นสีขาว มีขนาด 40 มิลลิเมตร(พลาสติก)

**18. การประชุมผู้จัดการทีม**

1. ผู้จัดการทีมหรือผู้ฝึกสอน ถ้าไม่เข้าร่วมประชุมจะต้องยอมรับมติที่ประชุม

2. ผู้จัดการทีมหรือผู้ฝึกสอน ที่มีรายชื่อตามบัญชีรายชื่อเท่านั้น ที่มีสิทธิเข้าร่วมประชุมถ้าไม่เข้าประชุมฯจะงดเบี้ยเลี้ยง และผู้แทนสมาคมกีฬาฯ รายงานให้ กกท. และผู้ว่าราชการจังหวัดนั้นๆทราบ

3. ไม่อนุญาตให้นักกีฬาเข้าร่วมประชุมผู้จัดการทีมเพื่อทําหน้าที่แทน ยกเว้นบางชนิดกีฬาที่กติกา การแข่งขันระบุให้นักกีฬามาแสดงตัว

4. ในกรณีที่ต้องการเปลี่ยนแปลงรายชื่อผู้จัดการทีมและผู้ฝึกสอนจะต้องทําหนังสือถึงการกีฬา แห่งประเทศไทย เพื่อยืนยันการเปลี่ยนแปลงและแจ้งต่อผู้แทนสมาคมกีฬาที่มีการจัดการแข่งขันฯ ในชนิดกีฬานั้นๆ ทราบ ต่อไป

**19. หลักเกณฑ์ในการพิจารณานักกีฬาดีเด่น และผู้ฝึกสอนดีเด่น**

**หลักเกณฑ์การพิจารณานักกีฬาดีเด่น**

1. เป็นนักกีฬาที่ชนะเลิศในการแข่งขันแต่ละรายการ

2. เป็นนักกีฬาที่มีทักษะและเทคนิคการเล่นที่สูง

3. เป็นนักกีฬาที่มีมารยาทและมีน้ำใจเป็นนักกีฬา

4. เป็นนักกีฬาที่ปฏิบัติตามกฎ ระเบียบ กติกาการแข่งขัน ข้อบังคับของสมาคมฯ และการกีฬาแห่งประเทศไทย

5. อื่น ๆ ตามมติข้อตกลงในที่ประชุมของกรรมการผู้ตัดสิน

**หลักเกณฑ์การพิจารณาผู้ฝึกสอนดีเด่น**

1. ผู้ฝึกสอนดีเด่น ต้องมีรายชื่อปรากฏในบัญชี กกท. ในการเข้าร่วมการแข่งขันและปฏิบัติหน้าที่ในฐานะผู้ฝึกสอนในชนิดกีฬานั้นๆ เท่านั้น

2. ผู้ฝึกสอนดีเด่น ต้องเป็นผู้ที่มีมารยาทดี

3. เป็นผู้ปฏิบัติตามกฎ ระเบียบ กติกาการแข่งขัน ข้อบังคับของสมาคมฯ และการกีฬาแห่งประเทศไทย

4. อื่น ๆ ตามมติข้อตกลงในที่ประชุมของกรรมการผู้ตัดสิน

**20.** **พิธีมอบเหรียญรางวัล**

20.1 ให้นักกีฬาได้รับรางวัลจากการแข่งขันเป็นผู้รับรางวัลด้วยตัวเอง และแต่งกายด้วยชุดแข่งขัน หรือแต่งกายด้วยชุดวอร์มทั้งชุด ซึ่งเป็นแบบชุดวอร์มที่นักกีฬาสังกัด และแต่งกายของนักกีฬาให้เป็นไปตามระเบียบ

20.2 พิธีเชิญธงฉลองเหรียญรางวัลให้ใช้เพลง “วันแห่งชัยชนะ” ของการกีฬาแห่งประเทศไทย เท่านั้น

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**กำหนดการแข่งขันกีฬาเทเบิลเทนนิส**

**กีฬาอาวุโสแห่งชาติ ครั้งที่ 2 ( พ.ศ. 2562 )**

**ณ จังหวัดบุรีรัมย์**

วันที่ มิถุนายน 2562 - อบรมเจ้าหน้าที่จังหวัด

วันที่ มิถุนายน 2562 - ประชุมผู้ควบคุมทีมและกรรมการผู้ตัดสิน

วันที่ มิถุนายน 2562 - แข่งขันวันแรก

วันที่ มิถุนายน 2562 - แข่งขันวันที่สอง

วันที่ มิถุนายน 2562 - แข่งขันวันที่สาม

วันที่ มิถุนายน 2562 - แข่งขันวันที่สี่

วันที่ มิถุนายน 2562 - แข่งขันวันสุดท้าย

**หมายเหตุ กำหนดการแข่งขันนี้อาจมีการเปลี่ยนแปลงได้ตามความเหมาะสม**